
R E F E R A T
privind aprobarea contractului de asociere dintre Municipiul Timişoara şi Uniunea Artiştilor Plastici din România Filiala Timişoara în vederea tipăririi cărţii „Periplu expoziţional”

Prin adresa nr. SC2014-022404/19.09.2014 Uniunea Artiştilor Plastici din România Filiala Timişoara, prin preşedintele Szekernyes Ioan, director Gomboş Daniela şi responsabil de proiect Iovan Ioan, expun necesitatea editării cărţii „Periplu expoziţional” în educarea gustului atât pentru iubitorii de artă cât şi pentru generaţiile tinere. Cartea „Periplu expoziţional” prezintă publicului o Timişoară a creaţiei şi a valorilor artistice, o susţinătoare a artei, acesta fiind o compensaţie în  raport cu degradarea morală a vremii noastre. Arta este o ofertă valabilă a timpului nostru, printre puţinele demne de identitate umană, cea care a apărut din neant şi este conştientă că numai construind pozitiv în raport cu superioritatea sa îşi slujeşte destinul singular, dar de o inestimabilă performanţă a existenţei.
          Cartea „ Periplu expoziţional ” îşi propune să oglindească Timişoara ca fiind un oraş al creaţiei şi a valorilor artistice, întru-cât creaţia artistică reprezintă cu mândrie o bună parte a superiorităţii Timişoarei, popularizarea şi integrarea ei în cultura europeană. 

           Motivaţia cărţii scrise de criticul de artă prof. dr. univ. Ioan Iovan, intitulată „ Periplu expoziţional ”, este aceea de a creiona în cele 300 de pagini ale sale portretele unor binecunoscute personalităţi din domeniul artelor vizuale dar şi a unor tineri plasticieni aflaţi la început de drum, propunându-şi aşadar să fie o oglindă care să prezinte artiştii cu activităţile şi operele lor şi implicit, viaţa artistică a Timişoarei.

Având în vedere cele prezentate anterior propunem alocarea sumei de 3.500 lei de la bugetul local, din cap.67.02.50 "Cultură, recreere şi religie" în vederea editării cărţii „ Periplu expoziţional ”. Alăturat anexăm toate documentele depuse pentru susţinerea proiectului de hotărâre de consiliu. 

